Predkladacia správa

Materiál „Vyhodnotenie procesu oddlžovania zdravotníctva prostredníctvom spoločnosti Veriteľ, a.s. k 31. 12. 2005“ sa predkladá na základe uznesenia vlády SR č. 831 z 19.10.2005.
Predkladaný materiál informuje o celkovom stave oddlženia  s individuálnym zameraním na:
•	zdravotnícke zariadenia, ktoré boli v zmysle zákona delimitované na obce a VÚC a transformované na neziskové organizácie poskytujúce všeobecne prospešné služby,
•	zdravotnícke zariadenia v pôsobnosti Ministerstva zdravotníctva SR,
•	oddlženie záväzkov zdravotnej poisťovne  Perspektíva v konkurze 
•	oddlženie zdravotných poisťovní

Pohľadávky voči zdravotníckym zariadeniam, ktoré vznikli z titulu oddlžovania, spoločnosť      Veriteľ, a.s. odpustila na základe Dohody o odpustení dlhu.

Uvedený materiál bude po prerokovaní vládou SR následne predložený na rokovanie Výboru Národnej rady SR pre zdravotníctvo v zmysle uznesenia Národnej rady SR č. 622 zo 7.11.2003 pod názvom „Informácia o vyhodnotení mechanizmu oddlžovania zdravotníctva a finančnej analýze nákladov na jeho zabezpečenie k 31.12.2005“.